钦定古今图书集成/明伦汇编/官常典/第749卷 > 孙挺生 傅世济
## 钦定古今图书集成/明伦汇编/官常典/第749卷 > 孙挺生 傅世济

按《明外史李中正传》：“贼陷名城，有布衣以抗节显者，
孟津孙挺生，初读书，试有司不利，去学星术，预卜。崇
祯十五年有寇祸，编茅河渚以居。贼踪迹得之，语其
妻梁氏曰：‘此匹夫徇义之秋也’。”夫妇对泣，诟贼而死。
嵩县傅世济与兄世舟，并为土寇于大中所执，将杀
之，兄弟相抱泣，贼议释其一，世济即夺贼刀自杀，世
舟获免。